Það er skrítið að hugsa til þess að fyrir ekki svo löngu þurfti maður að hringja í heimasíma til þess að bjóða manneskju á stefnumót , í von um að hún sjálf myndi svara en ekki annar fjölskyldumeðlimur . Sem betur fer eru þeir tímar liðnir . Það getur verið nógu stressandi að senda fólki skilaboð og bíða eftir svari . Í dag skráir fólk sig á stefnumótaapp eða fylgir hvert öðru á Instagram , Facebook eða Snapchat . Fólk er með mismunandi hugmyndir um hvernig eigi að matreiða sig til þess að vera aðlaðandi . Hvað á maður að hafa margar myndir á Tinder-prófílnum ? Þarf maður að skrifa eitthvað um sig ? Hvernig á maður að hefja samræður ? Auðvitað er best að fylgja eigin sannfæringu en svo virðist vera að það séu margar óskrifað reglur eftir aldurshópum og ólíkar væntingarnar . Sumir vilja hitta einhvern bara til að hafa gaman á meðan aðrir eru að leita að rómans . Það þarf hugrekki og „ dass “ af kæruleysi til þess að henda sér á út í djúpu laugina . Mig langaði að spyrja nokkra einstaklinga hver upplifun þeirra væri . Hvernig gengur að daðra við fólk á netinu ? Það gengur eiginlega ógeðslega vel . Fer eftir því hver það er , en ég er oft með gott „ mojo “ í gangi . Á hvaða höstl-öppum ertu og hvað notarðu mest ? Ég er aðallega á Grinder og Tinder . Það er til annað , en allt sem er ekki frægast af öllu frægu virkar ekki á Íslandi . Svo má ekki gleyma Instagram . Mér finnst Instagram og Tinder vera í sama flokki , hvort tveggja snýst um útlit , en maður hefur meiri möguleika á að sýna sinn karakter á Instagram . Ég er til dæmis ekki að vinna með að skrifa fyndna texta á Tinder . Mér finnst það ekki alveg málið á Íslandi og frekar plebbalegt ef ég á að segja alveg eins og er . Grinder er sér kapítuli út af fyrir sig þar sem G í Grinder stendur fyrir greddu . Hommasamfélagið er mjög upptekið af útliti og ég finn fyrir meiri fordómum eða eftirspurn eftir einhverju ákveðnu . Þar er viss píramíti sem tengist útliti , til dæmis líkamsbyggingu sem er ótrúlegt að verða vitni af . Um daginn sá ég einhvern skrifa : „ No fats , no femmes , no asians . “ Þar er viss píramíti sem tengist útliti , til dæmis líkamsbyggingu sem er ótrúlegt að verða vitni af . Um daginn sá ég einhvern skrifa : „ No fats , no femmes , no asians . “ Upplýsingar á Grinder eru öðruvísi uppbyggðar en á Tinder . Þar ertu með flokka yfir hæð , þyngd , líkamsgerð , hvort að þú sért fyrir ofan eða neðan í kynlífi , hvaða ættbálka þú tengir við eins og : „ Bears , otters , daddy , geek , jock , leather . “ Á Grinder er allt landslagið í einu . Þú getur haft prófílinn eins og á Tinder : Hæ , ég er að leita að vinum í kaffi ! Eða þú getur birt ekki neitt , enga andlitsmynd og sagt : Ég er til í afbrigðilegt kynlíf , talið við mig og við getum hist í kvöld . Eru þá ekkert margir með mynd af sér á Grinder ? Flestir sem eru með andlitsmynd eru yfir þrítugt . En fullt af gaurum á Grinder eru enn þá í skápnum og því ekki gefið að vera með andlitsmynd . Ég persónulega finn mig ekki knúinn til þess að hafa andlitsmynd í prófíl , ég er með mynd af öxlunum mínum . Hver er þín helsta höstl leið ? Aðalmálið er að svara „ story “ á Instagram . Maður þarf að leggjast í smá rannsóknarvinnu , án þess að hrellielta viðkomandi . Fylgjast með hvað hann setur í „ story “ og reyna hefja samtal út frá því . Ef ég veit ekki hvað ég á að segja og sé að viðkomandi er með einhverjum sem ég kannast við get ég sagt : „ Hvernig þekkirðu hana ? “ eða eitthvað svoleiðis ... En veistu á Instagram hverjir eru samkynhneigðir ? Já , það er mjög einfalt , maður veit alveg hverjir eru hommar . Gullna reglan er að skoða hversu margir hommar líka við myndina þína á Instagram . Tvö „ like “ eru mögulega innan skekkjumarka , þar sem hommarnir gætu hafa verið með viðkomandi í grunnskóla eða eitthvað þannig . Fjögur til fimm eða fleiri homma „ like “ segja mér að hann sé kominn inn í samfélagið og þá verður hann að taka afleiðingunum , því ég ætla að byrja að reyna við hann . Fjögur til fimm eða fleiri homma „ like “ segja mér að hann sé kominn inn í samfélagið og þá verður hann að taka afleiðingunum , því ég ætla að byrja að reyna við hann . Hefur þú gert eitthvað sem þú sérð eftir ? Eitt sem ég sé ekki beint eftir , en hefði mátt hugsa mig tvisvar um , var þegar ég var í fríi með foreldrum mínum í París . Ég var sautján ára að tala við mann á fertugsaldri á Grinder . Geturðu ímyndað þér , það er náttúrulega pínu hættulegt . Ég hitti þennan mann sem hafnaði mér um leið og hann sá mig , því ég var sautján ára og með spangir . Á þessum tíma var ég svo ungur og graður að ég hringdi í hann seinna um daginn og sagði : Þú VERÐUR að hitta mig , ég verð að fá að spjalla við þig ! Sem hann síðan samþykkti að gera . Svo fór ég með honum upp á hótel herbergi , við stunduðum kynlíf og það var fínt . Þannig að mér var hafnað en svo ekki hafnað . Ég vildi ég gæti fundið þennan mann í dag og þakkað honum fyrir hversu almennilegur hann var að hafna mér fyrst . En hann hvarf sporlaust úr mínu lífi . 25 ára skvísa Ég var að koma úr þriggja ára sambandi og er tiltölulega nýbyrjuð aftur á Tinder . Ég byrjaði að skoða prófíla hjá vinkonum mínum til þess að sjá hvað hefði breyst . Forritið er orðið miklu flóknara með þessum Gold-aðgangi og „ Super like “ . Það tók um það bil viku að melta þetta . Stóra skrefið eftir sambandsslit er ekki endilega að byrja að reyna við einhvern , heldur vera tilbúin að aðrir sjái mann á Tinder . Stóra skrefið eftir sambandsslit er ekki endilega að byrja að reyna við einhvern , heldur vera tilbúin að aðrir sjái mann á Tinder . Hvaða ráð fékkstu frá vinkonum þínum ? Helst hvar maður ætti að höstla . Ég er algjör samfélagsmiðla-núbbi og þegar maður matsar við einhvern vill fólk færa sig yfir á annan samskipta vettvang . Ég myndi helst vilja biðja fólk um símanúmerið þeirra . Ég kynntist einum strák um daginn á Tinder , við vorum búin að hittast nokkrum sinnum og ég var orðin pínu spennt fyrir honum . Mig langaði að færa samræðurnar annað því mér finnst vandræðalegt að fá alltaf skilaboð frá Tinder í símann minn . Ég spurði vinkonu mína hvort ég ætti að spjalla við hann á Messenger og hún sagði „ Facebook Messenger ? Nei nei nei nei nei , ekki adda honum þar . Ef ég myndi nota Messenger þá væri ég allt í einu komin með geðveikt mikið af strákum á Facebook . Frekar að hafa alla strákana á Instagram eða Snapchat , of persónulegt að hafa alla á Facebook . “ Ég ákvað samt að fylgja eigin sannfæringu og bað hann um að færa samtalið yfir á Messenger , en hann vildi það ekki og vildi frekar spjalla á Instagram , þannig við erum að spjalla þar núna . Hvernig gengur á Tinder ? Það gengur frekar vel , ég er bara að leita að einhverju skemmtilegu . Þó það sé þægilegra að sitja uppi í sófa á Tinder heldur en leita á djamminu , þá er þetta ekkert auðvelt . Ég eyði um það bil klukkutíma á dag að renna í gegnum úrvalið og matsa við einhvern . Núna er ég með um 40 möts , hef spjallað við 20 og búin að hitta 2 . Þetta síast þannig . Ef mig langar að hitta 5 manns þarf ég að matsa við 100 , spjalla við 50 til að hitta 5 – þetta er svo hægt ferli ! Núna er ég með um 40 möts , hef spjallað við 20 og búin að hitta 2 . Þetta síast þannig . Ef mig langar að hitta 5 manns þarf ég að matsa við 100 , spjalla við 50 til að hitta 5 – þetta er svo hægt ferli ! Ég væri alveg til í að hitta fleiri , en það er vinna að halda samræðum gangandi og reyna að hittast . Oft deyja samræðurnar út og þá er maður bara : „ Ohh dem , aftur að svæpa . “ Það væri draumur ef ég gæti matsað við einn , spjallað við hann og hitt . Hefurðu séð einhvern á Tinder sem þú þekkir og veist ekki hvort þú átt að matsa við ? Já , það er alltaf einn gaur sem poppar upp hjá mér og þegar hann poppar upp loka ég Tinder um leið , því ég veit ekki hvort ég eigi svæpa til hægri eða vinstri . Já , það er alltaf einn gaur sem poppar upp hjá mér og þegar hann poppar upp loka ég Tinder um leið , því ég veit ekki hvort ég eigi svæpa til hægri eða vinstri . Ég get ekki ákveðið mig og ég er búin að loka forritinu svona þrisvar eða fjórum sinnum til þess að einhver nýr komi upp í staðinn . Þú ert þá ekki búin að hafna honum almennilega ? Nei ! Mér finnst hann áhugaverður og myndarlegur og myndi spjalla við hann úti á götu . En það væri skrítið að bæta einhverju Tinder-dóti inn í okkar samskipti og vandræðalegt ef við myndum matsa , spjalla aðeins og svo myndi það deyja út . Líka af því að ég er ekki að leita að neinu alvarlegu núna . Ertu á Tinder ? Nei , ekki akkúrat núna , en ég tek syrpur . Það er enginn á Tinder í langan tíma myndi ég halda . Maður er kannski þarna inni í nokkrar vikur . Instagram er þannig séð orðið nýja Tinder . Pælirðu mikið í því hvernig þú ert á Instagram ? Já , þetta er áhugamál og pínu ástríða . Maður er náttúrulega bara að gera eitthvað . Við vinirnir tölum mikið um svona hluti . Hvað eru þið að ræða ? Mér dettur í hug að svara „ story “ hjá einhverri stelpu sem ég er nýbyrjaður að pæla í . Ég gæti verið með vinum mínum og sagt : Heyrðu , ég er að spá í að segja þetta . Og hann segir : Já , þetta er góð hugmynd , eða nei , ertu eitthvað klikkaður ? þetta er ekki góð hugmynd ! Þannig gefum við hver öðrum létta ráðgjöf . Hvernig gengur ykkur vinunum ? Ég myndi segja að við værum orðnir mjög sjóaðir í þessu . Búnir að sjá og upplifa margt í leiknum . Sumt hefur gengið upp , annað alls ekki . Þetta getur verið deprímerandi en það er hluti af þessu . Þegar þú byrjar að tala við einhvern , reynir þú að vera frumlegur eða er einfaldleikinn bestur ? Ég reyni frekar að vera kunnuglegur eða viðeigandi . Ég gæti sagt eitthvað frumlegt , en þá gæti það litið út eins og ég sé að senda sömu línuna á margar aðrar stelpur . Eins og ein opnunarlína hjá vini mínum var „ Ég er á leiðinni í Costco , á ég að kaupa eitthvað fyrir þig ? “ Sniðug lína en fólki vill líða eins og það sé einstakt , en ekki að þú sért alltaf að nota sömu formúluna á alla . Um leið og fólk reynir að segja eitthvað sniðugt eða frumlegt , er það komið í brekku og líklega að grafa sína eigin gröf . Það skiptir í raun engu máli hvað þú segir , svo lengi sem það er ekki óviðeigandi . Ef það er stemning þá er stemning . Það skiptir í raun engu máli hvað þú segir , svo lengi sem það er ekki óviðeigandi . Ef það er stemning þá er stemning . Hvernig finnst þér fólk vera að sýna sig á netinu og hvað tekur þú eftir ? Við vinirnir tölum um að heillast að ákveðinni áferð á Instagram . Áferðin er ímynd sem þú skapar þér út frá smekk , hvað þú sýnir og hvernig lífi þú lifir . Það er kúnst á ná þessari áferð . Hún getur verið alveg útpæld eins og nú ætla ég pósta því það passar vel við síðustu mynd . En svo held ég að hún geti líka komið náttúrulega , sumir pósta bara öllu . Fólk laðast síðan að mismunandi áferð . Fyrir mig og marga sem ég þekki , snýst þetta ekki endilega um útlit heldur frekar að fanga ákveðna stemningu í lífinu . Það eru oft filmumyndir , partýmyndir , ekki mikið verið að flexa einhverju útliti heldur frekar að það komi „ óvart “ í ljós . Það er fyrirmyndar-myndin . Finnst þér betra að reyna við einhvern á netinu en í raunveruleikanum ? Ég er þakklátur fyrir að þetta sé til . Það býður upp á miklu fleiri möguleika og mengið verður stærra . En það brenglar leikinn þegar hlutir fara að skipta máli sem skipta síðan engu máli . Eins og áferðin . Hvað finnst þér um draugun ? Það er órjúfanlegur hluti af þessu . Fólk gerir það oftast í stað þess að segja eitthvað leiðinlegt eða veit ekki hvað það á að segja . Ég myndi alltaf vilja svar og held að allir myndu vilja fá svar . En maður skilur alveg draugana upp að einhverju marki . Ég held að maður sé alveg sekur um það sjálfur . Ef ég hef fengið skilaboð sem ég bjóst ekki við og veit ekki hvernig á að svara . Það er fylgifiskur höstlsins á netinu , því tæknilega séð eiga allir séns í alla . Þar geta hlutir gerst sem myndu ekki gerast í raunveruleikanum , því vettvangurinn bíður upp á samskipti við mun fleiri . Sem er bæði óheppilegt og jákvætt .